b'\n_START_ARTICLE_\nPandeismo\n_START_PARAGRAPH_\nIsang terminong nagsasalarawan sa relihiyosong paniniwala kung pinagsama ang panteyismo (na ang \xe2\x80\x9cDiyos\xe2\x80\x9d ay katumbas ng buong Kalawakan) at deyismo (nagsasabi na ang lumikha ng Kalawakan ay nasa estado kung saan ang kanyang eksistensiya ay hindi na maaabot, sa halip ay mapapatunayan na lamang gamit ang mga siyentipikong pangangatwiran). Ito ay sumesentro sa paniniwala kung saan ang Tagalikha ng Kalawakan ay ang naturang Kalawakan mismo. Ang pagkakagawa ng konseptong ito ay tumutugon sa mga katungang kumokondena sa deyismo (Bakit lilikha ang Diyos ng Kalawakan kung hindi niya ito pagtutuunan ng pansin?) at sa panteyismo (Paano nag-umpisa ang Kalawakan at ano ang layunin nito?).\n_START_SECTION_\nAng Panteyistikong uri ng Deyismo\n_START_PARAGRAPH_\nAng Pandeyismo ay nabibilang sa tradisyunal na hirarkiya ng mga pilosopiya na pumapatungkol sa kalikasan ng Diyos. Ito ay pinaghalong termino mula sa Griyego at Latin na nangangahulugang (pan) \xe2\x80\x9clahat\xe2\x80\x9d at (deus) \xe2\x80\x9cDiyos\xe2\x80\x9d. Ang teorya ay maaaring traced pabalik sa Milesians ng Sinaunang Gresya. Ngunit ang salita ay unang ginamit sa 1787.\n_START_SECTION_\nSiyentipikong Ebidensiya\n_START_PARAGRAPH_\nTaong 2009, si Robert G. Brown, isang propesor ng pisika sa Unibersidad ng Duke, na may kaalaman din sa pilosopiya, ay naglathala ng siyentipikong patunay kung saan dito ipinaliliwanag ang katotohanan ng pandeyismo gamit ang Teorya ng impormasyon. Pinamagatan itong \xe2\x80\x9cAng Pandeyist Theorem\xe2\x80\x9d, ang theorem ay nagsasabi na \xe2\x80\x9cKung ang Diyos ay may eksistensiya, ang Diyos ay ang Kalawakan\xe2\x80\x9d at \xe2\x80\x9cKung ang Diyos ay totoo, ang Diyos ang kabuuan ng lahat ng bagay sa mundo.\xe2\x80\x9d Ang pangunahing pinupunto nito ay ang isang nilalang na kinikilalang Diyos ay nararapat na may wagas na kaalaman ukol sa Kalawakan, kung saan walang ibang pamamaraan upang maabot ito maliban na lang kung mayroong real-time map para sa buong nilalaman ng Kalawakan. Sa konsepto ni Brown, hindi niya tinatanggap ang kaisipan ng \xe2\x80\x9cnilikhang Kalawakan\xe2\x80\x9d. Mas pinaniniwalaan niya na hindi ito nilikha dahil ito mismo ang lumilikha.'